CELEX: 62020TN0480
Language: sl
Date: 2020-07-28 00:00:00
Title: Zadeva T-480/20: Tožba, vložena 28. julija 2020 – Hengshi Egypt Fiberglass Fabrics in Jushi Egypt for Fiberglass Industry/Komisija

14.9.2020   
            
            
               SL
            
            
               Uradni list Evropske unije
            
            
               C 304/23
            
         
      Tožba, vložena 28. julija 2020 – Hengshi Egypt Fiberglass Fabrics in Jushi Egypt for Fiberglass Industry/Komisija
      (Zadeva T-480/20)
      (2020/C 304/27)
      Jezik postopka: angleščina
      
         Stranke
      
      
         Tožeči stranki: Hengshi Egypt Fiberglass Fabrics SAE (Ain Sukhna, Egipt) in Jushi Egypt for Fiberglass Industry SAE (Ain Sukhna) (zastopnika: B. Servais in V. Crochet, odvetnika)
      
         Tožena stranka: Evropska komisija
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  razglasi ničnost Izvedbene uredbe Komisije (EU) 2020/776 z dne 12. junija 2020 o uvedbi dokončnih izravnalnih dajatev na uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske in Egipta (1) ter o spremembi Izvedbene uredbe Komisije (EU) 2020/492 o uvedbi dokončnih protidampinških dajatev na uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske in Egipta v delu, v katerem se nanaša na tožeči stranki;
               
            
                  —
               
               
                  naloži Komisiji in vsakemu intervenientu, ki bi mu bila dovoljena intervencija v podporo Komisije, naj nosijo stroške tega postopka.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata šest tožbenih razlogov.
      
                  1.
               
               
                  Prvi tožbeni razlog: Komisijina metodologija za izračun subvencijske stopnje za tožečo stranko krši člene 1(1), 5(1), 6, 12(1)(c) in 24(1) Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (2).
               
            
                  2.
               
               
                  Drugi tožbeni razlog: Komisijina odločitev o izravnavi finančnega prispevka, ki so ga zagotovili kitajski javni organi, krši člene 2(a), 2(b), 3(1)(a), 4(2) in 4(3) Uredbe (EU) 2016/1037.
               
            
                  3.
               
               
                  Tretji tožbeni razlog: Komisijina odločitev v zvezi z zagotovitvijo zemljišča družbi Jushi krši pravice tožečih strank do obrambe in člen 30 ter člene 3(2), 5 in 6(d) Uredbe (EU) 2016/1037.
               
            
                  4.
               
               
                  Četrti tožbeni razlog: Komisijina odločitev o izravnavi sistema rabatov uvozne cene za uvožene material krši člene 3(1)(a)(ii), 3(2) in 5 Uredbe (EU) 2016/1037.
               
            
                  5.
               
               
                  Peti tožbeni razlog: Komisijina odločitev o izravnavi davčne obravnave izgube iz tečajnih razlik krši člena 3(2) in 4(2)(c) Uredbe (EU) 2016/1037.
               
            
                  6.
               
               
                  Šesti tožbeni razlog: Komisijina metodologija za določitev nelojalnega nižanja prodajnih cen v zvezi s tožečima strankama krši člene 1(1), 2(d), 8(1), 8(2) in 8(5) Uredbe (EU) 2016/1037.
               
            
         (1)  UL 2020, L 189, str. 1.
      
         (2)  Uredba (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (kodificirano besedilo) (UL 2016, L 176, str. 55).